El Tívoli s’ompli d’emoció, aplaudiments i emotivitat en la celebració de les Bodes d’Or
2025-07-24

El Centre Cultural Tívoli es va engalanar per a viure una vesprada festiva en la qual totes i tots els presents van corejar la sintonia del “Un, dos, tres” i van cantar la tan famosa cançó de Los Diablos, “Oh Oh July”.

Cadascuna de les parelles va rebre, de mans de l’alcalde de Burjassot, Rafa García i de la regidora de Majors, Mª Ángeles Navarro, un marc de plata gravat i una rosa. Tots dos representants municipals van destacar la importància de celebrar cada any aquest acte i l’emoció de veure a tantes parelles juntes celebrant 50 anys de matrimoni.

L’acte va finalitzar amb un vi d’honor per a totes les parelles i els seus acompanyants, que van brindar per continuar celebrant el seu aniversari de noces amb la mateixa il·lusió durant molt de temps.